Arten er sirkumpolart utbredt i Arktis og finnes på Island, Svalbard, Grønland, Novaja Semlja, Frans Josefs land og i Sibir og Nord-Canada. Det er relikte bestander lenger sør, som på Den skandinaviske halvøy og Kurilene. I Sør-Norge finnes den bare i høyfjellet over 1000 moh, men i Finnmark lever den ned til 400 moh. Den er vanlig på Spitsbergen og Bjørnøya der den finnes i dammer ned til havnivå.